Public procurement notice: Contract Award Notice
Published: 2021-06-22
Buyer: Inspectoratul General al Poliției de Frontieră
Country: RO
Contract type: Supplies
Procedure: Open procedure
CPV classification: 30233141 | 48820000: Servers | 72240000
Estimated value: 1156791.82 RON
Award criteria: The most economic tender
EU fund: ESF

Technical requirements: Autoritatea contractantă achiziţionează o platformă electronică de colaborare cu scopul de a facilita schimbul operativ de informații între punctele centrale de acces EES și ETIAS și respectiv structurile naționale (autorități naționale desemnate la nivel național conform regulamentelor europene aferente sistemelor EES și ETIAS), conform specificaţiilor operaționale și tehnice anexate la caietul de sarcini.
Autoritatea contractantă va răspunde, în mod clar si complet, tuturor solicitărilor de clarificare/informații suplimentare în a 10-a zi înainte de termenul-limita de depunere a ofertelor, în măsura în care aceste solicitări au fost transmise în termenul menționat la sectiunea I), respectiv 19 zile înainte de termenul-limita de depunere a ofertelor.
Pentru respectarea principiului tratamentului egal, operatorii economici interesati vor respecta prevederile Notificarii ANAP nr. 247 cu privire la modalitatea de transmitere a solicitărilor de clarificări și a informațiilor suplimentare la documentațiile de atribuire/răspunsurile formulate în cazul desfășurării procedurilor de atribuire a contractelor de achiziție publică prin intermediul mijloacelor electronice (online), in sensul ca documentele atasate la sectiunea „Intrebari” nu vor contine datele de identificarea ale acestora, intrucat acestea vor deveni publice in momentul transmiterii raspunsului de catre autoritatea contractanta.
Regulamentul (UE) 2017/2226 al Parlamentului European și al Consiliului din 30 noiembrie 2017 prevede instituirea sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre. Acest sistem va permite înregistrarea și stocarea datei, orei și locului de intrare și ieșire și a refuzului intrării în ceea ce îi privește pe resortisanții țărilor terțe la frontierele externe, precum și furnizarea accesului statelor membre la aceste informații.
De asemenea, Regulamentul (UE) 2018/1240 al Parlamentului European și al Consiliului din 12 septembrie 2018 prevede instituirea sistemului european de informații și de autorizare privind călătoriile (ETIAS), sistem ce va colecta informații privind toți pasagerii care călătoresc fără viză în Uniunea Europeană și va asigura identificarea eventualelor probleme de securitate înaintea deplasării către teritoriul Statelor Membre, contribuind astfel la o gestionare mai eficientă a frontierelor externe ale UE și îmbunătățind securitatea internă și securitatea cetățenilor UE.
Sistemul de intrare/ieșire (EES) va fi compus din următoarele componente: un sistem central, o interfață uniformă care urmează să fie utilizată la nivel național în fiecare stat membru, bazată pe specificații tehnice comune și identică pentru toate statele membre, care permite conectarea infrastructurilor naționale de frontieră din statele membre la sistemul central și o infrastructură de comunicații între sistemul central și interfețele uniforme de la nivel național.
Sistemul ETIAS va fi compus din următoarele componente: un sistem central, o interfață uniformă națională (NUI) în fiecare stat membru, o infrastructură de comunicații securizată între sistemul central și interfețele naționale uniforme, un site web public și o aplicație pentru dispozitive mobile, un serviciu de e-mail, un serviciu de cont securizat, un portal pentru operatorii de transport, un serviciu web și un software care va permite Unității centrale a ETIAS și Unităților Naționale ale ETIAS să prelucreze cererile.
Conform regulamentelor menționate statele membre trebuie de asemenea să desemneze cel puțin câte un punct central de acces pentru fiecare dintre cele două sisteme, prin intermediul cărora vor fi consultate datele din sistemele centrale de către autoritățile naționale desemnate, cu atribuții pe linia prevenirii, depistării sau investigării infracțiunilor de terorism sau a altor infracțiuni grave. În ceea ce privește România, punctele centrale de acces vor fi înființate la nivelul Inspectoratului General al Poliției de Frontieră.
Astfel, prin intermediul acestui proiect, se dorește implementarea unei platforme electronice de colaborare cu scopul de a facilita schimbul operativ de informații între punctele centrale de acces EES și ETIAS și autoritățile naționale desemnate, potrivit procedurii descrise la art. 31 din Regulamentul EES, respectiv art. 51 din Regulamentul ETIAS.
După semnarea contractului, se va pune la dispoziția furnizorului, pentru dezvoltarea platformei în conformitate cu cerințele de interogare în sistemele centrale, documentul de descriere a interfeței de control (ICD) pus la dispoziție de Agenția eu-LISA, precum și documentul de descriere a testelor cu sistemele centrale.
ROFSIB2019OS2A12P01 – Dezvoltarea Infrastructurii IT&C pentru implementarea EES și ETIAS platformă de colaborare între punctele centrale de acces EES și ETIAS şi structurile naționale.


Winner: Orange România
Award value: 1156791.82
Number of bids: 2